الحاج سترجنرال عبدالرشید دوستم جوزجان ولایتیده بیر یاش قیز باله نینگ سنگسار ایتیلیشی گه مانع بولدی. افغانستان جمهوررئیسی نینگ بیرینچی اورینباسری سترجنرال عبدالرشید دوستم عیال لر گه قرشی خشونت نینگ یوق ایتیلیشی بیلن علاقه لی سنامجلسی عیال لر و مدنی جامعه کمیسیونی نینگ بیر کون لیک کنفرانسیده گی پیامیده اوشبو مطلب نی بیلدیردی. دوستم ایککی هفته آلدین جوزجان ولایتی درزاب اولسواللیگی نینگ خانقا قشلاغیده عبدالحق قیزی آصفه اسمی گه ایگه یاش بیر قیز باله نینگ طالبان تمانیدن سنگسار ایتیلیب اولدیریلیشی گه مانع بولگن لیگی نی بیلدیردی. خودی منه شو موضوع بیلن علاقه لی قشلاق یشاوچیسی بیر کیشی تمانیدن خبر آلگن لیگی نی بیلدیرگن دوستم, "اوشبو قیزباله نینگ سنگسار ایتیلیشی اوچون چقور هم قازیلگن ایدی. طالبان نینگ محللی قوماندانی نی تهدید ایتیب و منطقه گه هوائی کوچلر نی یوباریب یاش قیز باله نی نجات بیریب امنیت بیر منطقه گه انتقال ایتتیردیک" دییه قید ایتدی. جمهوررئیسی نینگ بیرینچی اورینباسری اوشبو قیز باله نینگ قنده بیر جرمی نینگ بولگن لیگی حقیده معلومات بیرمه دی.عینی دمده دوستم, ملی امنیت کینگشی ییغیلیشلریدن بیریده کابلده بیر منطقه گه, زابل ولایتیده آلتی نفر بیلن بیرگه اولدیریلگن ۹ یاشیده گی شکریه تبسم اسمی نینگ بیریلیشی نی پیشنهاد ایتگن لیگی نی هم ایسله تیب اوتدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
